Source: http://docplayer.fi/1729-Tavoitteena-terve-ja-hyvinvoiva-sika.html
Timestamp: 2017-02-23 03:28:56+00:00
Document Index: 21640681

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tavoitteena terve ja hyvinvoiva sika - PDF
Download "Tavoitteena terve ja hyvinvoiva sika"
1 Tavoitteena terve ja hyvinvoiva sika2 Sisällys Eläinsuojelulain merkitys tuottajalle 3 Eläinsuojeluvalvonta 3 Siirtymäajat 4 Sian pitopaikka 5 Yleiset vaatimukset 5 Pitopaikan olosuhteet 7 Pitopaikan seinät ja lattia 7 Pitopaikan puhtaana- ja kunnossapito 7 Laitteet ja välineet 8 Porsituskarsina ja -häkki 8 Ulkotarha ja laidun 8 Sian hoito 11 Hyvinvoinnista huolehtiminen 11 Sian juotto ja ruokinta 12 Emakon ja ensikon hoito 12 Vieroitus 14 Sian kohtelu ja käsittely 14 Sialle suoritettavat toimenpiteet 15 Sairas tai vahingoittunut sika 15 Sian lopetus tilalla 15 Eläinjalostus 16 Eläinten tuotantokykyyn vaikuttaminen 16 Tila- ja mitoitusvaatimukset 17 Emakoiden ja ensikoiden ryhmäkarsina 17 Ruokintahäkki 17 Yksittäishäkki 17 Porsitushäkki 17 Karjun karsina 18 Liha- ja kasvatussikojen ryhmäkarsina 18 Sairaskarsina 19 Rakolattiat 19 Ruokintakaukalo 19 Juoma-astiat ja -laitteet 193 Tavoitteena terve ja hyvinvoiva sika Tavoitteena terve ja hyvinvoiva sika Tähän esitteeseen on koottu yhteen sikojen pitoa ja hyvinvointia koskevien eläinsuojelusäädösten sisältöä. Sitovien säännösten lisäksi esitteeseen on koottu eläinsuojelusäädöksiin sisältyviä eläintenpitoa koskevia suosituksia, jotka on kirjoitettu kursiivilla. Suositukset eivät ole sitovia, mutta niiden tarkoituksena on ohjata eläintenpitoa eläinten hyvinvoinnin kannalta parempaan suuntaan. Lähteinä käytetyt säädöstekstit ovat kokonaisuudessaan luettavissa maa- ja metsätalousministeriön internetsivuilla osoitteessa Lähteet: eläinsuojelulaki (247/1996 muutoksineen), eläinsuojeluasetus (396/1996,muut. 910/2002), ministeriön asetus sikojen pidolle asetettavista eläinsuojeluvaatimuksista (14/EEO/2002), ministeriön päätös nisäkäs- ja lintulajeihin kuuluvien tuotantoeläinten lopettamiselle asetettavista eläinsuojeluvaatimuksista (18/EEO/1996, muut. 5/EEO/2000), ministeriön päätös eläinten teurastamiselle asetettavista eläinsuojeluvaatimuksista (23/EEO/1997), ministeriön asetus tuotantoeläinten lääkityksestä pidettävästä kirjanpidosta (13/EEO/2000 muut 4/EEO/2005). Eläinsuojelulain merkitys tuottajalle Eläinsuojelulain tarkoituksena on suojella eläimiä parhaalla mahdollisella tavalla kärsimykseltä, kivulta ja tuskalta. Lain avulla pyritään myös edistämään eläinten hyvinvointia ja hyvää kohtelua. Eläimiä on kohdeltava hyvin eikä niille saa aiheuttaa tarpeetonta kärsimystä. Myös tarpeettoman kivun ja tuskan tuottaminen eläimille on kielletty. Yleisenä periaatteena eläintenpidossa on edistettävä eläinten terveyden ylläpitämistä sekä otettava huomioon eläinten fysiologiset tarpeet ja käyttäytymistarpeet. Tuotantoeläinten kohdalla tämä merkitsee usein sairastuvuuden vähenemistä ja tuottavuuden kasvua. Eläinsuojeluvalvonta Sikojen hyvinvointiin liittyvissä ongelmatilanteissa tai jos on aihetta epäillä, että sikoja pidetään tai hoidetaan eläinsuojelusäädösten vastaisesti, voi yksityinen henkilö ottaa yhteyttä paikallisiin eläinsuojeluviranomaisiin. Eläinsuojeluvalvontaa paikallistasolla hoitavat kunnaneläinlääkäri, kunnan terveydensuojeluvalvontaa hoitavat viranhaltijat (terveystarkastajat) sekä poliisi. Lääninhallitus ja erityisesti siellä työskentelevä läänineläinlääkäri ohjaa ja valvoo eläinsuojelusäädösten noudattamista läänin alueella. Elintarviketurvallisuusvirasto Evira ohjaa ja valvoo keskushallinnon viranomaisena eläinsuojelusäädösten täytäntöönpanoa ja noudattamista. Ministeriötasolla eläinsuojelusäädösten valmistelu ja niiden täytäntöönpanon valvonta kuuluu maa- ja metsätalousministeriölle. Viranomaisten lisäksi eläinsuojelutarkastuksia tekevät lääninhallitusten valtuuttamat eläinsuojeluvalvojat. Eläinsuojeluvalvojat voivat tehdä tarkastuksia muualla paitsi kotirauhan piirissä. Kotirauhan piiriin kohdistuvassa tarkastuksessa eläinsuojeluvalvoja voi kuitenkin tarkastusoikeutensa rajoissa tarvittaessa avustaa viranomaista. Eläinsuojeluvalvoja voi tarkastuksen yhteydessä antaa eläimen omistajalle tai haltijalle neuvoja ja ohjeita, sen sijaan kieltoja ja määräyksiä voivat antaa vain viranomaiset. Jos eläinsuojeluvalvoja havaitsee tarkastuksessa sellaisia epäkohtia, jotka edellyttävät kieltojen tai määräysten antamista, hänen on ilmoitettava asiasta eläinsuojeluviranomaiselle. Vuonna 2010 lääninhallitus korvautuu uudella aluehallintoviranomaisella. Ajankohtaista tietoa eläinsuojeluvalvonnan muutoksista päivitetään Eviran internetsivulle www. evira.fi.4 Tavoitteena terve ja hyvinvoiva sika Siirtymäajat Maassamme on lisäksi lukuisia eri eläinsuojelujärjestöjen omia eläinsuojeluvalvojia, joiden toiminta perustuu vapaaehtoisuuteen. Näillä eläinsuojeluvalvojilla ei kuitenkaan ole eläinsuojelulakiin perustuvaa oikeutta tarkastusten suorittamiseen. Tähän oppaaseen on koottu oppaan julkaisuhetkellä voimassa olevaa lainsäädäntöä. Joissakin sikojen pitoa koskevissa vaatimuksissa noudatetaan toiminnassa olleiden sikaloiden osalta siirtymäaikoja, jotka on oppaassa tarkemmin selostettu kyseisten kohtien yhteydessä. Jos sikaloita tai niiden osastoja tai sikojen pitopaikaksi muunnettuja muita tiloja kuitenkin rakennetaan, peruskorjataan tai otetaan käyttöön jälkeen, niiden on täytettävä edellä mainitut vaatimukset ilman siirtymäaikoja.5 Tavoitteena terve ja hyvinvoiva sika Sian pitopaikka Yleiset vaatimukset Sian pitopaikan on oltava riittävän tilava, suojaava, valoisa, puhdas, turvallinen sekä mahdollisimman hyvin sian luontaiset tarpeet huomioon ottava. Pitopaikassa olevat siat on voitava hoitaa ja tarkastaa vaikeuksitta. Pitopaikan tulee tarjota riittävä suoja epäsuotuisia sääoloja sekä liiallista kylmyyttä, lämpöä, vetoa ja kosteutta vastaan. Eläinsuojelullisiin näkökohtiin tulee kiinnittää huomiota jo rakennusten suunnitteluvaiheessa. Sioilla on oltava pitopaikassaan makuu-, ruokinta- ja ulostamisalueet. Sikojen on voitava pitopaikassaan seistä ja levätä luonnollisessa asennossa, nousta makuulta luonnollisella tavalla sekä liikkua. Makuupaikkoja tai makuualuetta on oltava riittävästi, jotta kaikki eläimet voivat halutessaan asettua yhtäaikaa makuulle. Makuualueen on oltava kuiva, puhdas, lämpötilaltaan sioille sopiva ja tarvittaessa asianmukaisesti viemäröity. Sikaa ei saa pitää kytkyellä kytkettynä. Pitopaikan tulee olla mahdollisimman paloturvallinen. Eläinten hoitajan tulee olla varautunut hätätilanteisiin ja hänellä on oltava käytettävissään tarvittavaa pelastus- ja palontorjuntavälineistöä. Hätätilanteessa siat tulee voida poistaa nopeasti eläintiloista. Sikojen pitopaikan ja pitopaikan rakenteiden, varusteiden ja laitteiden on oltava helposti puhtaana pidettäviä ja tarvittaessa desinfioitavissa. Kaikkien pitopaikan rakenteiden ja varusteiden on oltava hyvässä kunnossa siten, että ne eivät vahingoita eläimiä tai vaaranna niiden terveyttä tai hyvinvointia. Sikojen kulkuväylien ja oviaukkojen on oltava sellaisia, että eläimet pääsevät esteettä liikkumaan ja että eläinten vahingoittumisen vaara on mahdollisimman vähäinen. Sikojen on pitopaikassaan voitava nähdä muita sikoja ja niillä on oltava mahdollisuus sosiaaliseen kanssakäymiseen. Emakoita ja ensikoita voidaan kuitenkin viikkoa ennen odotettua porsimista ja porsimisen ajan pitää siten, ettei niillä ole näköyhteyttä muihin sikoihin. Sikoja on pidettävä ryhmässä, jollei ryhmästä erottamiseen ole eläinlääketieteellistä tai eläinten vihamieliseen käyttäytymiseen liittyvää syytä. Syyn poistuttua sika on sijoitettava takaisin ryhmään. Emakko tai ensikko saadaan kuitenkin pitää erillään ryhmästä aikana, joka alkaa viikkoa ennen odotettua porsimista ja päättyy neljän viikon kuluttua astutuksesta tai siemennyksestä, joka johtaa tiineyteen. Emakoiden ja ensikoiden osalta vaatimusta sovelletaan toiminnassa olleisiin sikaloihin alkaen, jollei sikalassa tai sen osastossa tätä ennen tehdä peruskorjausta. Lisäksi karjua saadaan pitää yksittäiskarsinassa, jossa se voi kääntyä ympäri. Karjun on kuitenkin voitava nähdä, kuulla ja haistaa muita sikoja. Jos sika joudutaan erottamaan ryhmästä, sen on voitava kääntyä yksittäiskarsinassaan helposti ympäri, jollei liikkumista jouduta rajoittamaan eläinlääketieteellisen syyn takia. Vaatimusta sovelletaan toiminnassa olleisiin sikaloihin alkaen, jollei sikalassa tai sen osastossa tätä ennen tehdä peruskorjausta. Eläinsuojassa on palovaroitin, jonka antama hälytys voidaan kuulla kaikkina vuorokauden aikoina. Emakoita pidetään ryhmäkarsinassa myös aikana, joka alkaa porsaiden vieroituksesta ja päättyy neljän viikon kuluttua astutuksesta tai siemennyksestä.6 7 Tavoitteena terve ja hyvinvoiva sika Pitopaikan olosuhteet Sikojen pitopaikassa on oltava riittävä ilmanvaihto, jonka avulla huolehditaan siitä, etteivät haitalliset kaasut, pöly, veto tai liiallinen kosteus vaaranna eläimen terveyttä tai hyvinvointia. Myös pitopaikan lämpötilan on oltava sioille sopiva. Jos sikojen terveys ja hyvinvointi on riippuvainen koneellisesta ilmanvaihtojärjestelmästä, eläinsuojassa on oltava mahdollisuus eläinten terveyden ja hyvinvoinnin kannalta riittävän ilmanvaihdon järjestämiseen myös koneellisen ilmanvaihtojärjestelmän häiriöiden aikana. Koneellisessa ilmanvaihtojärjestelmässä on oltava hälytysjärjestelmä, joka antaa hälytyksen toimintahäiriön sattuessa. Hälytysjärjestelmän toimivuus on testattava säännöllisesti. Pitopaikassa ei saa esiintyä jatkuvaa eläintä häiritsevää tai sille haittaa aiheuttavaa melua. Siat eivät saa olla jatkuvasti alttiina melulle, joka ylittää 65 desibeliä (db(a)). Pitopaikan valaistuksen tulee olla sialle sopiva ja riittävä eläinten asianmukaiseen tarkastamiseen ja hoitamiseen. Eläinsuojan valaistuksen voimakkuuden on oltava vähintään 40 luksia ainakin 8 tunnin ajan päivässä. Eläinsuojan suhteellinen ilmankosteus on %, eikä ilman virtausnopeus sikojen korkeudella ylitä 0,2 m/s. Eläinsuojan ilman haitalliset kaasut ja epäpuhtaudet eivät ylitä seuraavia raja-arvoja: ammoniakki 10 ppm* hiilidioksidi 3000 ppm* hiilimonoksidi 10 ppm* rikkivety 0,5 ppm* orgaaninen pöly 10 mg/m 3 Pitopaikan seinät ja lattia Eläinsuojan seinien ja lattian on oltava rakenteiltaan ja materiaaleiltaan sioille sopivia. Pintakäsittelyyn ei saa käyttää puunsuoja-aineita, maaleja tai muita aineita siten, että ne voivat aiheuttaa sialle myrkytyksen. Jos lattialla ei käytetä kuivikkeita, lattian on oltava luja, vakaa ja tasainen. Pitopaikan lattia on voitava pitää helposti kuivana joko käyttämällä riittävästi kuivikkeita tai huolehtimalla muutoin siitä, että nestemäiset eritteet poistuvat asianmukaisesti. Rakolattiassa, ritilälattiassa tai muussa rei itetyssä lattiassa aukkojen on oltava sioille turvallisia. Sikojen sorkat eivät saa tarttua kiinni lattian rakenteisiin tai muutoin vahingoittua. Astutuskarsinan on oltava kiinteäpohjainen ja sopivasti kuivitettu. Sioilla on käytössään kiinteäpohjainen, kuivitettu makuualue, johon kaikki siat mahtuvat yhtä aikaa makuulle. Pitopaikan puhtaana- ja kunnossapito Pitopaikka ja sen rakenteet, varusteet ja laitteet on pidettävä puhtaina ja hyvässä kunnossa ja tarvittaessa desinfioitava. Pitopaikka ja sellaiset laitteet, jotka vaikuttavat eläinten terveyteen ja hyvinvointiin, on tarkastettava vähintään kerran päivässä. Eläinten terveyttä ja hyvinvointia vaarantavat viat on korjattava välittömästi tai, jollei se ole mahdollista, eläinten terveyden ja hyvinvoinnin turvaamisesta on huolehdittava muilla keinoin. Eläinsuojassa on huolehdittava jyrsijöiden ja muiden haittaeläinten torjunnasta. *ppm = aineen pitoisuus miljoonasosina ilmaistuna.8 Tavoitteena terve ja hyvinvoiva sika Laitteet ja välineet Jos sian hoitoon, käsittelyyn, kiinniottamiseen, kuljettamiseen, tainnuttamiseen tai lopettamiseen tarkoitettujen välineiden, laitteiden ja aineiden käyttö ilmeisesti aiheuttaa eläimelle tarpeetonta kipua tai tuskaa, ei niitä saa valmistaa, maahantuoda, myydä, luovuttaa eikä käyttää. Sikojen pitoon tarkoitetut laitteet ja välineet, ruokintaastiat ja -kaukalot sekä juoma-astiat ja juottolaitteet on rakennettava ja asennettava siten, että ne ovat sioille turvallisia. Ruokinta-astiat ja -kaukalot sekä juoma-astiat ja juottolaitteet on sijoitettava kaikkien eläinten ulottuville. Pitopaikassa on oltava sioille riittävästi juomapaikkoja. Jos käytetään automaattisia juotto- tai ruokintalaitteita, siat on totutettava niiden käyttämiseen. Porsituskarsina ja -häkki Porsituskarsinassa tai -häkissä emakon takana on oltava riittävästi esteetöntä tilaa porsimista varten. Porsituskarsinan tai -häkin on oltava sellainen, että emakko voi imettää pikkuporsaita vaikeuksitta. Jos emakko voi liikkua porsituskarsinassa vapaasti, karsina on varustettava pikkuporsaita emakolta suojaavilla rakenteilla, kuten porsasaidoilla. Pikkuporsailla on oltava porsituskarsinassa kiinteäpohjainen ja kuiva makuualue, johon kaikki pikkuporsaat mahtuvat yhtäaikaa makuulle. Lisäksi pikkuporsaille on tarvittaessa oltava asianmukainen lämmitin. Emakko voi kääntyä porsituskarsinassa esteettä ympäri. Porsituskarsinan lattia on kiinteäpohjainen ja hyvin kuivitettu. Porsitushäkki on helposti avattavissa, jotta emakko pääsee kääntymään porsituskarsinassa esteettä ympäri. Ulkotarha ja laidun Jos sioilla on mahdollisuus päästä ulos liikkumaan, kulkuteiden sekä ulkotarhan tai laitumen on oltava sioille turvallisia. Aidat on pidettävä hyvässä kunnossa siten, että estetään sikojen vahingoittuminen ja karkaaminen. Sähköistetyt aidat on rakennettava ja pidettävä kunnossa siten, ettei niistä aiheudu eläimille tarpeetonta kärsimystä. Sioilla on tarvittaessa oltava pääsy sopivaan säänsuojaan. Ulkotarhan tai laitumen aitaamiseen ei käytetä piikkilankaa. Sioilla on rypemispaikka.9 10 11 Sian hoito Hyvinvoinnista huolehtiminen Hoidossa olevaa sikaa ei saa jättää hoidotta tai hylätä. Eläimen on saatava riittävästi sille sopivaa ravintoa, juotavaa ja muuta sen tarvitsemaa hoitoa. Sikojen hyvinvoinnista huolehtivien henkilöiden on oltava perehtyneitä sikojen hoitoon ja sikojen hyvinvointia koskeviin vaatimuksiin. Sian hyvinvointi ja olosuhteet on tarkastettava riittävän usein, kuitenkin vähintään kerran päivässä ja tarvittaessa useamminkin. Tarkastuksessa on kiinnitettävä erityistä huomiota tiineyden loppuvaiheessa oleviin, porsineisiin, vastasyntyneisiin, sairaisiin, heikkokuntoisiin ja vahingoittuneisiin sikoihin. Myös hoito-olosuhteiden muutokset edellyttävät erityistä valppautta. Yksilöllinen tarkastus on suoritettava niille sioille, joille se yleistarkastuksen perusteella on tarpeen. Sikojen sorkat on tarkastettava riittävän usein ja hoidettava tarvittaessa. Kaikenikäisten sikojen saatavilla on jatkuvasti oltava riittävä määrä sellaista ainesta, joka ei vaaranna eläinten terveyttä, ja jonka avulla siat voivat toteuttaa lajinomaisia käyttäytymistarpeitaan kuten tonkimista ja tutkimista. Emakoiden ja ensikoiden osalta vaatimusta sovelletaan toiminnassa olleisiin sikaloihin alkaen, jollei sikalassa tai sen osastossa tätä ennen tehdä peruskorjausta. Tällaista materiaalia on muun muassa olki, heinä, puu, sahajauho, turve tai näiden materiaalien sekoitus. Olennaista on se, että sika pystyy kärsällään muokkaamaan, kasaamaan ja levittämään ainesta. Virikkeinä toimivat ketjut, ämpärit, pallot tai muut lelut eivät siis ole tällaista materiaalia.12 12 Tavoitteena terve ja hyvinvoiva sika Sikaryhmien yhdistämistä tulee välttää. Sikojen välisen sosiaalisen arvojärjestyksen muotoutuessa uudelleen ilmenee aggressiivista käyttäytymistä. Jos ryhmiä joudutaan yhdistämään, aggressiivisuuden vähentämiseen on kiinnitettävä erityistä huomiota. Sioilla on oltava riittävästi mahdollisuuksia piiloutua ja väistää muita sikoja. Piiloutumismahdollisuus voidaan järjestää esimerkiksi olkipaalien tai ripustettavien seinämien avulla. Sikaryhmiä yhdisteltäessä rauhoittavia lääkkeitä saadaan käyttää vain erityisistä syistä ja eläinlääkärin valvonnassa. Jos sikaryhmässä havaitaan merkkejä kovista tappeluista, on ryhdyttävä tarvittaviin toimenpiteisiin syiden selvittämiseksi ja tappeluiden estämiseksi. Tällainen toimenpide voi muun muassa olla runsaamman ja monipuolisemman virikemateriaalin tarjoaminen sioille. Sikojen hyvinvointi tarkistetaan vähintään kaksi kertaa päivässä. Jos toisilleen vieraita pikkuporsaita, vieroitettuja porsaita, kasvatus- tai lihasikoja joudutaan yhdistämään samaan ryhmään, yhdistäminen tehdään mielellään ennen vieroittamista tai korkeintaan viikko sen jälkeen tai muutoin mahdollisimman nuorena. Sikalassa on kirjallinen suunnitelma eläinten terveyden ja hyvinvoinnin ylläpitämiseksi. Eläinsuojan olosuhteiden, hälytyslaitteiden ja muiden laitteiden toimivuuden tarkistuksista pidetään kirjaa. Sian juotto ja ruokinta Sialle on annettava riittävästi sille sopivaa hyvälaatuista ruokaa ja juomaa. Ruokinnassa on otettava huomioon kunkin eläimen tarpeet ja varmistettava, että jokainen eläin saa riittävästi ravintoa. Siat on ruokittava vähintään kerran päivässä. Sialle ei saa antaa sellaista ruokaa, juomaa tai muuta ravintoa, joka on sen terveydelle vaarallista. Sellaisten ravintoaineiden antamatta jättäminen on kiellettyä, joiden puuttumisen tiedetään aiheuttavan eläimen sairastumisen. Joutilaille emakoille ja ensikoille on annettava riittävästi täyttävää ja kuitupitoista rehua näläntunteen tyydyttämiseksi. Ryhmissä pidettävien emakoiden ja ensikoiden ruokinta on järjestettävä siten, että kaikki eläimet saavat riittävästi rehua silloinkin, kun muita rehusta kilpailevia eläimiä on paikalla. Ryhmässä pidettävien sikojen on voitava syödä yhtä aikaa, jollei rehua ole jatkuvasti tarjolla tai jollei ruokintaan käytetä automaattista siat yksittäin ruokkivaa ruokintalaitetta. Yli kahden viikon ikäisten sikojen saatavilla on oltava koko ajan riittävästi raikasta ja puhdasta vettä. Sikojen juomaastiat ja juottolaitteet on pidettävä puhtaina. Virtsa ja ulosteet eivät saa liata rehua tai juomavettä. Jos eläinten ruokintaan käytetään yksinomaan automaattista ruokintalaitetta, laitteistossa on hälytysjärjestelmä, joka antaa hälytyksen häiriön sattuessa. Ruokinnassa vältetään rehun koostumuksen tai määrän äkillisiä muutoksia. Emakon ja ensikon hoito Joutilaan emakon tai ensikon pureskelutarve tulee tyydyttää tarjoamalla sille riittävästi kuitupitoista rehua, esimerkiksi antamalla heinää tai olkea muun ruokinnan lisänä.13 14 Porsivalle emakolle ja ensikolle on annettava viikkoa ennen odotettua porsimista riittävästi sopivaa materiaalia pesäntekoa varten. Pesäntekomateriaalia ei kuitenkaan tarvitse antaa, jos sikalassa on sellainen lietelantajärjestelmä, jossa pesäntekomateriaalin antamista ei ole teknisesti mahdollista toteuttaa. Jos emakko tai ensikko laitetaan porsimishäkkiin, se on puhdistettava perusteellisesti ennen häkkiin laittamista. Eläimelle on lisäksi tarvittaessa tehtävä loishäätö ulkoja sisäloisten häätämiseksi. Emakolle ja ensikolle on tarjottava tonkimismateriaalia myös porsimishäkissä. Vaatimusta sovelletaan toiminnassa olleisiin sikaloihin alkaen, jollei sikalassa tai sen osastossa tätä ennen tehdä peruskorjausta. Vieroitus Alle 28 päivän ikäistä pikkuporsasta ei saa vieroittaa emakosta, jollei se ole välttämätöntä eläinten terveyden tai hyvinvoinnin kannalta. Jos porsaat siirretään erityisesti tähän tarkoituksen varattuihin emakoiden tiloista erillisiin tiloihin, jotka tyhjennetään, puhdistetaan perusteellisesti ja desinfioidaan ennen uuden porsasryhmän tuloa, saadaan porsaat kuitenkin vieroittaa emakosta jo 21 päivän ikäisenä. Porsaiden totuttaminen vieroituksen jälkeiseen rehuun tulee aloittaa riittävän aikaisin ennen vieroitusta. Sian kohtelu ja käsittely Sikoja on kohdeltava rauhallisesti ja niiden käsittelyssä on pyrittävä käyttämään hyväksi eläimen lajinomaista käyttäytymistä, kuten laumakäyttäytymistä. Sikaa ei saa vahingoittaa tai käsitellä väkivaltaisesti, eikä tarpeettomasti pelotella tai kiihdyttää. Sikaa ei saa raahata jaloista, hännästä tai suoraan päästä vetäen taikka käsitellä muutoin sillä tavalla, että sille aiheutetaan tarpeetonta kärsimystä.15 Tavoitteena terve ja hyvinvoiva sika 15 Sialle suoritettavat toimenpiteet Leikkaus tai muu siihen verrattava kipua aiheuttava toimenpide saadaan sialle suorittaa vain, jos se on eläimen sairauden tai muun siihen verrattavan syyn vuoksi tarpeellista. Toimenpiteen saa pääsääntöisesti suorittaa vain eläinlääkäri. Jos toimenpiteestä aiheutuva kipu on lievää ja hetkellistä tai toimenpide ei siedä viivytystä, saa toimenpiteen kuitenkin tehdä myös muu henkilö kuin eläinlääkäri. Toimenpiteisiin käytettävien välineiden ja laitteiden tulee olla tarkoitukseen sopivia, puhtaita ja toimintakuntoisia. Sian hännän katkaiseminen on kielletty. Pätevä henkilö saa rei ittää ja loveta sikojen korvia, suorittaa tatuointeja ja asettaa sioille korvamerkkejä ja mikrosiruja sekä merkitä sikoja muulla lyhytaikaista ja vähäistä kipua aiheuttavalla tavalla. Pätevällä henkilöllä tarkoitetaan henkilöä, jolla on riittävä tieto ja taito toimenpiteen suorittamiseksi. Pätevä henkilö saa kastroida avoimella leikkausmenetelmällä kudoksia repimättä enintään seitsemän päivän ikäisen porsaan. Yli seitsemän päivän ikäisen sian kastroi eläinlääkäri asianmukaista anestesiaa ja kivunlievitystä käyttäen. Jos pitopaikassa esiintyy emakoiden nisävaurioita, pätevä henkilö saa katkaista tai hioa enintään seitsemän päivän ikäisen porsaan kulmahampaiden terävät kärjet asianmukaisia pihtejä tai hiomalaitetta käyttäen siten, että kulmahampaisiin jää ehjä ja sileä pinta. Kulmahampaan katkaisua tai hiomista ei saa suorittaa rutiininomaisesti. Ennen toimenpiteen suorittamista porsaiden pito-olosuhteita ja hoitoa parantamalla on pyrittävä estämään nisävaurioiden syntyminen. Pätevä henkilö saa lyhentää karjun torahampaat, jos se on tarpeellista muiden eläinten vahingoittumisen estämiseksi tai ihmisten turvallisuuden vuoksi. Sikojen kastrointia vältetään. Sairas tai vahingoittunut sika Sian sairastuessa tai vahingoittuessa sille on viipymättä annettava tai hankittava asianmukaista hoitoa. Sairas tai vahingoittunut eläin on tarvittaessa sijoitettava asianmukaiseen tilaan erilleen muista eläimistä. Sairauden tai vamman laadun niin edellyttäessä eläin on lopetettava tai teurastettava. Sikojen sairauksista, sairauksien hoidosta sekä kuolleiden sikojen lukumäärästä on pidettävä kirjaa. Kirjanpito on säilytettävä vähintään kolmen vuoden ajan. Sian omistajan tai haltijan on pidettävä kirjaa eläinlääkärin sialle antamista lääkkeistä sekä omistajan itsensä tai muun henkilön sialle antamista lääkkeistä. Myös sialle annetut lääkerehut ja loislääkitykset on merkittävä kirjanpitoon. Sian lopetus tilalla Sian lopettaminen on suoritettava mahdollisimman nopeasti ja kivuttomasti. Eläimen saa lopettaa vain lopettamisen osaava henkilö, jolla tulee olla riittävät tiedot kyseisen eläinlajin lopetusmenetelmästä ja lopetustekniikasta sekä riittävä taito toimenpiteen suorittamiseksi. Kaikkien eläimen lopettamiseen käytettävien välineiden ja laitteiden tulee olla tarkoitukseensa sopivia ja toimintakuntoisia. Välineiden ja laitteiden asianmukaisen toimintakunnon varmistamiseksi ne on tarkastettava ja huollettava säännöllisesti. Lopetettavaa sikaa on pidettävä kiinni tai sen liikkumista on rajoitettava muulla sopivalla tavalla siten, että eläin16 16 Tavoitteena terve ja hyvinvoiva sika säästyy lopettamisessa kaikelta vältettävissä olevalta kivulta, tuskalta, kärsimykseltä, vahingoittumiselta ja ruhjoutumiselta. Lopetettavaa eläintä ei saa ripustaa ennen lopettamista, eikä sen raajoja saa sitoa. Eläimen lopetus on suoritettava siten, että eläimelle ei aiheudu tarpeetonta kipua, tuskaa tai kärsimystä ja että muille eläimille aiheutuva häiriö on mahdollisimman vähäinen. Eläimen lopettavan henkilön on varmistettava, että eläin on kuollut ennen kuin sen hävittämiseen tai muihin toimenpiteisiin ryhdytään. Sika saadaan lopettaa joko ampumalla aivoihin tai tainnuttamalla ensin pulttipistoolilla, jonka jälkeen suoritetaan välittömästi verenlasku. Jos se on eläintautien vastustamiseksi tai diagnostisoimiseksi välttämätöntä, voidaan sika eläinlääkärin luvalla ja valvonnassa lopettaa myös muulla kuin säädetyllä lopetusmenetelmällä. Eläinlääkäri saa lopettaa sian käyttämällä asianmukaista lopetus- tai nukutusainetta. Tarvittaessa lisää neuvoja ja ohjeita eläinten lopettamisesta saa kunnaneläinlääkäriltä. Eläinjalostus Eläinjalostuksessa on huomioitava eläinsuojelulliset näkökohdat sekä eläinten terveys. Sellainen eläinjalostus tai jalostusmenetelmien käyttäminen, josta voi aiheutua eläimelle kärsimystä tai merkittävää haittaa sen terveydelle tai hyvinvoinnille, on kielletty. Myös geenitekniikan käyttö eläinten tuotannon määrälliseksi tai laadulliseksi muuttamiseksi on kielletty, jos se voi vaikuttaa haitallisesti eläinten terveyteen tai hyvinvointiin. Eläintä ei saa pitää tuotantotarkoituksia varten, jollei sen ilmiasun tai perimän perusteella voida kohtuudella olettaa, että eläintä voidaan pitää ilman että eläimen pitäminen aiheuttaa haittaa sen terveydelle tai hyvinvoinnille. Eläinten tuotantokykyyn vaikuttaminen Eläimen tuotantokyvyn keinotekoinen kohottaminen lääkkeillä tai muilla vastaavilla aineilla tai valmisteilla on kielletty, ellei voida osoittaa, ettei niistä aiheudu haittaa eläimen terveydelle tai hyvinvoinnille.17 Tavoitteena terve ja hyvinvoiva sika 17 Tila- ja mitoitusvaatimukset Emakoiden ja ensikoiden ryhmäkarsina Alla olevia vaatimuksia sovelletaan toiminnassa olleisiin sikaloihin alkaen, jollei sikalassa tai sen osastossa tätä ennen tehdä peruskorjausta. Emakoiden ja ensikoiden ryhmäkarsinan seinämien pituuden on oltava yli 2,8 metriä. Jos ryhmäkarsinassa pidetään alle kuuden eläimen ryhmää, karsinan seinämien pituuden on kuitenkin oltava yli 2,4 metriä. Ryhmäkarsinassa on oltava esteetöntä tilaa emakkoa tai ensikkoa kohden vähintään: Sikaryhmä Emakko Ensikko Esteetön kokonaispinta-ala (m 2 /eläin) 2,25 1,64 Kiinteä lattia (m 2 /eläin) 1,30 0,95 Kiinteä lattia tarkoittaa taulukossa yhtenäistä kiinteäpohjaista lattiaa tai sellaista rakolattiaa, ritilälattiaa tai muulla tavoin rei itettyä lattiaa, johon viemäröintiä varten tehtyjen rakojen osuus on enintään 15 % pinta-alasta. Jos eläimiä pidetään alle kuuden eläimen ryhmässä, eläinten käytettävissä olevan esteettömän lattiapintaalan on oltava 10 % suurempi kuin eläinryhmän tarvitsema laskennallinen pinta-ala osoittaa. Vähintään 40 eläimen ryhmässä pidettävien eläinten käytettävissä olevaa lattian pinta-alaa voidaan pienentää 10 %. Ruokintahäkki Jos ryhmäkarsinassa käytetään niin sanottuja ruokintahäkkejä, eläimillä on häkkien lisäksi erillinen kiinteäpohjainen makuualue, jossa kaikki eläimet mahtuvat makaamaan yhtä aikaa. Ruokintahäkin vähimmäismitat Ruokintakaukalon sijainti Häkin sisällä Häkin ulkopuolella Yksittäishäkki Pituus (m) 2,3 2,1 Leveys (m) 0,6 0,6 Jos emakoita pidetään kääntymisen estävässä häkissä aikana, joka alkaa vieroituksesta ja päättyy neljän viikon kuluttua astutuksesta tai siemennyksestä, häkin vähimmäismitat ovat samat kuin ruokintahäkillä. Porsitushäkki Porsitushäkin vähimmäismitat (m) Pituus 2,4 Leveys 0,85* Korkeus 0,9 Häkin takana vapaata tilaa 0,3 *Häkin alimman pitkittäisputken kohdalta mitattuna18 18 Tavoitteena terve ja hyvinvoiva sika Karjun karsina Täysikasvuisella karjulla on oltava käytössään esteetöntä lattiapinta-alaa vähintään 6 m 2. Liha- ja kasvatussikojen ryhmäkarsina Ryhmäkarsinassa on oltava esteetöntä lattiapinta-alaa sikaa kohden vähintään: Jos karsinaa käytetään myös astutukseen, esteetöntä lattiapinta-alaa on oltava vähintään 10 m 2. Sian paino (kg) alle yli 110 Lattiapinta-ala (m 2 /eläin) 0,15 0,20 0,30 0,40 0,55 0,65 1,0019 Tavoitteena terve ja hyvinvoiva sika 19 Sairaskarsina Sikalassa on vähintään kaksi sairaskarsinaa sataa sikaa kohti. Juoma-astiat ja -laitteet Vähintään 1 juoma-astia tai juottolaite kymmentä sikaa kohden ryhmäkarsinassa. Rakolattiat Alla olevia vaatimuksia sovelletaan toiminnassa olleisiin sikaloihin alkaen, jollei sikalassa tai sen osastossa tätä ennen tehdä peruskorjausta. Ryhmäkarsinan betonisen rakolattian on täytettävä seuraavat vaatimukset: Sikaryhmä Pikkuporsas Vieroitettu porsas Kasvatus- ja lihasika Emakko ja ensikko Raon leveys tai reiän halkaisija enintään (mm) Palkin leveys vähintään (mm) Sian ruokintakaukalo Ruokintakaukalon vähimmäispituus sikaa kohden: Sian paino (kg) < >50 Emakko/ensikko Kaukalon pituus (cm) * *Lisäksi emakoiden ja ensikoiden ruokintakaukalo tulisi jakaa väliseinillä.20 Elintarviketurvallisuusvirasto Evira Mustialankatu 3, Helsinki Puhelin Faksi /2008 Multiprint Layout: Satu Salmivalli Kuvat: Anniina Kivilahti Samankaltaiset tiedostot
Tavoitteena terve ja hyvinvoiva hevonen Sisällys Tavoitteena terve ja hyvinvoiva hevonen 3 Eläinsuojelulain merkitys 3 Eläinsuojeluvalvonta 3 Ammattimainen tai muuten laajassa mitassa tapahtuva hevosten Lisätiedot HYVÄ HEVOSENPITO Opas hevosen arkeen
HYVÄ HEVOSENPITO Opas hevosen arkeen HYVÄ HEVOSENPITO Nina Lehmonen (toim.) - Suomen Hippos ry ISBN 978-952-99858-4-5 Suomen Hippos ry 2013 Kustantaja ja julkaisija Suomen Hippos ry Tulkinkuja 3 02650 Lisätiedot HEVOSTEN HYVINVOINTI JA LAJINMUKAINEN KÄYTTÄYTYMINEN SEKÄ NIIDEN TOTEUTUMINEN SUOMALAISILLA TALLEILLA
HEVOSTEN HYVINVOINTI JA LAJINMUKAINEN KÄYTTÄYTYMINEN SEKÄ NIIDEN TOTEUTUMINEN SUOMALAISILLA TALLEILLA Opinnäytetyö Maaseutuelinkeinojen koulutusohjelma Mustiala 22.4.2005 Mari Pikkarainen HÄMEEN AMMATTIKORKEAKOULU Lisätiedot Hyvinvoiva, turvallinen ja ympäristöystävällinen talli - opas vastuulliseen tallitoimintaan. Pesonen, I., Virtanen, H. & Jansson, H. (toim.
Hyvinvoiva, turvallinen ja ympäristöystävällinen talli - opas vastuulliseen tallitoimintaan Pesonen, I., Virtanen, H. & Jansson, H. (toim.) Hyvinvoiva, turvallinen ja ympäristöystävällinen talli - opas Lisätiedot Lihantuotannon hyvät tuotantotavat - Nautaketju
Lihantuotannon hyvät tuotantotavat - Nautaketju Lihantuotannon hyvä toimintatavat - Sikaketju Elintarviketeollisuusliitto ry Elintarviketeollisuusliitto Suomen Lihateollisuusyhdistys ry Suomen Lihateollisuusyhdistys Lisätiedot Hallituksen esitys E du sk unnalle eläinsuojelulaiksi.
ra-alueiden osalta litus käsittää myös ta, joiden osalta vuokranantaja ja ittavat tyytyvänsä :aan vuokramiehet anottuihin vuokraiksia, voidaan, jos oituksenmukaiseksi let niin haluavat, arkoituksessa, Lisätiedot Hyvä tapa toimia lammasketjussa
Hyvä tapa toimia lammasketjussa SISÄLTÖ SIVU Johdanto 1 Taustaa 2 1. Lampuriksi rekisteröityminen 3 2. Lammas ja lampuri 3 3. Eläinvalinta ja jalostus 4 4. Lampola 5 5. Vesi 7 6. Lampolan rehut 8 7. Laidun Lisätiedot Kiinteistön omistajan ja haltijan velvollisuudet
Kiinteistön omistajan ja haltijan velvollisuudet 1.9.2011 tätä opasta päivitetään ajoittain. uusin versio on saatavilla if vahinkovakuutuksen kotisivuilta if.fi Tähän oppaaseen on koottu kiinteistöjen Lisätiedot Ympäristöpalvelut Helmen suunnitelma eläinlääkäripalveluiden järjestämisestä ja eläinten terveyden ja hyvinvoinnin valvonnasta 2015-2019
Ympäristöpalvelut Helmen suunnitelma eläinlääkäripalveluiden järjestämisestä ja eläinten terveyden ja hyvinvoinnin valvonnasta 2015-2019 Hyväksytty ympäristöterveyslautakunnassa 19.2.2015 7 1 Sisällysluettelo Lisätiedot Maatilojen palontorjunta
Sisältö 1. Turvaohjeen tarkoitus... 1 2. Turvaohjeen velvoittavuus... 1 3. Pelastussuunnitelma... 1 3.1 Pelastuslain edellyttämä pelastussuunnitelma... 1 3.1.1 Suurehko maatila... 1 3.2 Tuetulta maatilarakentamiselta Lisätiedot Asumisterveysohje. Sosiaali- ja terveysministeriön oppaita 2003:
Sosiaali- ja terveysministeriön oppaita 2003: Asumisterveysohje Asuntojen ja muiden oleskelutilojen fysikaaliset, kemialliset ja mikrobiologiset tekijät Valtuutussäännös: Terveydensuojelulaki (763/94) Lisätiedot Työsuojeluoppaita ja -ohjeita 46. Työsuojeluhallinto. Väkivallan uhka työssä
Työsuojeluoppaita ja -ohjeita 46 Työsuojeluhallinto Väkivallan uhka työssä Työsuojeluoppaita ja -ohjeita 46 Väkivallan uhka työssä Työsuojeluhallinto Tampere 2010 ISBN 978-952-479-095-6 ISSN 1456-257X Lisätiedot Rakennusten sisäilmasto ja ilmanvaihto Määräykset ja ohjeet 2012
D Suomen rakentamismääräyskokoelma Ympäristöministeriö, Rakennetun ympäristön osasto Rakennusten sisäilmasto ja ilmanvaihto Määräykset ja ohjeet 01 1/11 Ympäristöministeriön asetus rakennusten sisäilmastosta Lisätiedot Kaukolämpöalan työsuojeluopas II Lämpökeskusten käyttö ja kunnossapito Raportti KK6B/2011
Kaukolämpöalan työsuojeluopas II Lämpökeskusten käyttö ja kunnossapito Raportti KK6B/2011 Kaukolämpö Kaukolämpöalan työsuojeluopas II Lämpökeskusten käyttö ja kunnossapito Energiateollisuus ry 2011 ET-kaukolämpökansio Lisätiedot ProAgria Etelä-Pohjanmaan jäsenasiakaslehti 4 2011
ProAgria Etelä-Pohjanmaan jäsenasiakaslehti 4 20 Uudistamme maitotilaneuvontaa s.5 Öljykasvien hivenlannoituksella hyviä tuloksia s.0 Hevostallit määräysten mukaisiksi s.2 Eläinsuojelulain siirtymäaika Lisätiedot Eläinsuojan ympäristölupa, porsastuotanto, Halsua.
Länsi- ja Sisä-Suomi Päätös Nro 185/2012/1 Dnro LSSAVI/87/04.08/2012 Annettu julkipanon jälkeen 4.12.2012 ASIA HAKIJA Eläinsuojan ympäristölupa, porsastuotanto, Halsua. Mika ja Sari Tuominiemi Ahontie Lisätiedot EUROOPAN PARLAMENTIN JA NEUVOSTON DIREKTIIVI 2014/30/EU,
29.3.2014 Euroopan unionin virallinen lehti L 96/79 EUROOPAN PARLAMENTIN JA NEUVOSTON DIREKTIIVI 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden Lisätiedot Eläinsuojelujärjestöjen tavoitteet eduskuntavaaleissa 2015
Eläinsuojelujärjestöjen tavoitteet eduskuntavaaleissa 2015 1. Eläinsuojelulain uudistus on vietävä huolella loppuun Maa- ja metsätalousministeriössä on meneillään eläinsuojelulain (247/1996) kokonaisuudistus. Lisätiedot LUVAN HAKEMISEN PERUSTE JA LUPAVIRANOMAISEN TOIMIVALTA
Länsi- ja Sisä-Suomi Ympäristölupapäätös Nro 71/2011/1 Dnro LSSAVI/465/04.08/2010 Annettu julkipanon jälkeen 20.6.2011 ASIA Maidontuotantoa ja sen laajentamista koskeva ympäristölupa-asia, Kokkola HAKIJA Lisätiedot SUUNNISTUSTAPAHTUMAAN LIITTYVÄ LAINSÄÄDÄNTÖ
Suomen Suunnistusliitto ry 1 (15) SUUNNISTUSTAPAHTUMAAN LIITTYVÄ LAINSÄÄDÄNTÖ 1. Jokamiehenoikeudet perustana suomalaiselle luonnossa liikkumiselle Suunnistustoiminnan edellytykset pohjautuvat pitkälti Lisätiedot 3/11 Ympäristöministeriön asetus rakennusten paloturvallisuudesta
E1 SUOMEN RAKENTAMISMÄÄRÄYSKOKOELMA Rakennusten paloturvallisuus Määräykset ja ohjeet 2011 3/11 Ympäristöministeriön asetus rakennusten paloturvallisuudesta Annettu Helsingissä 6 päivänä huhtikuuta 2011 Lisätiedot Täydentävät ehdot, muistilista
Täydentävät ehdot, muistilista Muistilistaan koottu täydentävien ehtojen hyvän maatalouden ja ympäristön vaatimukset sekä ympäristöön, kansanterveyteen, kasvien terveyteen sekä eläinten terveyteen ja hyvinvointiin Lisätiedot Suojatoimenpidekäsikirja Suojatoimenpiteet 2011
Suojatoimenpidekäsikirja Suojatoimenpiteet 2011 Eteva kuntayhtymä voimassa 1.3.2011 alkaen Eteva kuntayhtymä Yhtymähallitus 24.2.2011 4 PTA-liite 4 Suojatoimenpidekäsikirja Suojatoimenpiteet 2. painos, Lisätiedot ASIANAJOTOIMINTAA KOSKEVIA SÄÄDÖKSIÄ JA OHJEITA
B 1 HYVÄÄ ASIANAJAJATAPAA KOSKEVAT OHJEET (15.1.2009) 1 JOHDANTO Asianajajan tulee rehellisesti ja tunnollisesti täyttää hänelle uskotut tehtävät sekä kaikessa toiminnassaan noudattaa hyvää asianajajatapaa Lisätiedot JÄTEHUOLTOMÄÄRÄYKSET
JÄTEHUOLTOMÄÄRÄYKSET Nämä jätehuoltomääräykset on annettu jätelain 17 :n nojalla. Määräykset on hyväksytty Länsi-Uudenmaan jätelautakunnassa 28.2.2007, 5. Jätehuoltomääräykset ovat voimassa Hangossa, Inkoossa, Lisätiedot Hyväksytty yhteisessä kirkkovaltuustossa huhtikuun 19. päivänä 2012 ja vahvistettu Helsingin hiippakunnan tuomiokapitulissa kesäkuun 13. päivänä 2012.
HELSINGIN SEURAKUNTAYHTYMÄ HAUTAUSTOIMEN OHJESÄÄNTÖ Hyväksytty yhteisessä kirkkovaltuustossa huhtikuun 19. päivänä 2012 ja vahvistettu Helsingin hiippakunnan tuomiokapitulissa kesäkuun 13. päivänä 2012. Lisätiedot Käyttöasetuksen soveltamissuosituksia
Työsuojelujulkaisuja 91 Käyttöasetuksen soveltamissuosituksia Työsuojeluhallinto Tampere 2009 ISBN 978-952-479-093-2 ISSN 1455-4011 Multiprint Oy, Tampere 2009 ESIPUHE Valtioneuvoston asetus työvälineiden Lisätiedot ESITYKSEN PÄÄASIALLINEN SISÄLTÖ
Hallituksen esitys eduskunnalle ampuratalaiksi sekä ampuma-aselain ja eräiden siihen liittyvien lakien muuttamiseksi ESITYKSEN PÄÄASIALLINEN SISÄLTÖ Ehdotuksen tarkoituksena on edistää turvallista ampumaharrastusta Lisätiedot 2017 © DocPlayer.fi Yksityisyyskäytäntö | Palveluehdot | Palaute